钦定古今图书集成/理学汇编/学行典/第190卷 > 赖禄孙
## 钦定古今图书集成/理学汇编/学行典/第190卷 > 赖禄孙

按《元史孝友樊渊传》：“延祐闲，汀州宁化人赖禄孙，母
病，值蔡五九作乱，负母从邑人避南山。盗至，众散走，
禄孙守母不去。盗将刃其母，禄孙以身翼蔽曰：‘勿伤
吾母，宁杀我母。渴不得水，禄孙含唾煦之。盗相顾骇
叹，不忍害，反取水与之。有掠其妻去者，众责之曰：‘奈
何辱孝子妇’。使归之。事闻，赐褒表’。”